Հայտարարության մեջ արվող այն դիտարկումը, թե այդ պայմանավորվածությունները պետք է իրականացվեն «կարգավորմանն ուղղված բանակցությունների անհապաղ վերականգնման հետ միաժամանակ», խոսում է այն մասին, որ Հայաստանը հրաժարվում է ԼՂ հարցի կարգավորման բովանդակային բանակցություններից՝ պնդելով ապահովել Վիեննայի և Սանկտ Պետերբուրգի պայմանավորվածությունների պարտադիր կատարումը: Դրա մասին է խոսում նաև փաստը, որ Համբուրգում չի կայացել բանակցող կողմերի և ՄԽ համանախագահող երկրների արտգործնախարարների 3+2 ֆորմատով նախատեսված հանդիպումը: Այն, որ դա տապալվել է Երևանի պատճառով, խոստովանել է Ադրբեջանի ԱԳՆ խոսնակ Հիքմեթ Հաջիևը: